Som et mærkeligt Beviis paa den almene Jnteresse, Statens og in Specie Statshuusholdningens Anliggender i den senere Tid hos os have tildraget sig, fortjener at bemærkes, at det af Grosserer Nathanson, i Februar Maaned publicerede 46 Ark store Værk: Historisk statistisk Fremstilling af Danmarks National og Stats-Huusholdning, paa nogle faa Exemplarer nær, allerede er udsolgt, saa at Trykningen af et andet Oplag, snart vil blive begyndt. Hr. Universitetsboghandler Reizel vil, som Man erfarer, for at lette Kjøberne Anskaffelsen af et Værk af saa betydelig Omfang, udgive dette andet Oplag hefteviis, og dersom Forfatteren maatte finde sig foranlediget til at vedføre denne nye Udgave enkelte Oplysninger, ville disse da som Tillæg uden Betaling vorde overladte Kjøberne af første Udgave.
Historisk statistisk Fremstilling af Danmarks National og Stats-Huusholdning
Forfatter: M. L. Nathanson
Dato: 1836-04-06